



ΤΟ EΠETEΙΑΚΟ AEGEAN MESSINIA PRO-AM ΟΛΟΚΛΗΡΩΘΗΚE ΜE EΠΙΤΥΧΙΑ ΣΤΗΝ COSTA NAVARINO

· Η διοργάνωση συγκέντρωσε 59 ομάδες από 21 χώρες
- Ειδική συμμετοχή του πρώην Νο.1 στον κόσμο Ian Woosnam


Μεσσηνία, 1η Ιουλίου 2026 – Με επιτυχία ολοκληρώθηκε η επετειακή διοργάνωση του AEGEAN Messinia Pro-Am που πραγματοποιήθηκε στην Costa Navarino από τις 24 έως τις 27 Ιουνίου, συγκεντρώνοντας επαγγελματίες και ερασιτέχνες παίκτες από όλο τον κόσμο, με τον θρύλο του ευρωπαϊκού γκολφ, Ian Woosnam να δίνει το «παρών». 

Η φετινή 20η διοργάνωση αποτέλεσε μια ευκαιρία αναδρομής στην εξέλιξη του διεθνούς τουρνουά, αναδεικνύοντας τη διαχρονική δέσμευση στην ανάπτυξη του γκολφ στην Eλλάδα. Ξεκινώντας το 2006 στην Κρήτη στο The Crete Golf Club, έπειτα από πρωτοβουλία του Θεόδωρου Βασιλάκη, ιδρυτή της AEGEAN και του Καπετάν Βασίλη Κωνσταντακόπουλου, ιδρυτή της Costa Navarino, το AEGEAN Airlines Pro-Am εξελίχθηκε μέσα στα χρόνια και το 2010 μεταφέρθηκε στην Costa Navarino. Το 2022 ενώθηκε με το Messinia Pro-Am, δημιουργώντας το AEGEAN Messinia Pro-Am. 

Ο Ian Woosnam, πρώην Νο.1 στην παγκόσμια κατάταξη, νικητής στο κορυφαίο τουρνουά The Masters το 1991 και αρχηγός της ευρωπαϊκής ομάδας που κατέκτησε το Ryder Cup το 2006, συμμετείχε ως special guest στη φετινή διοργάνωση. Μαζί με παίκτες από 59 ομάδες και 21 χώρες, βρέθηκε στη Μεσσηνία και μοιράστηκε εμπειρίες και στιγμές από την πορεία του, κατά τη διάρκεια συζήτησης με τον παρουσιαστή του Sky Sports Golf, Kit Alexander, αναφέροντας πως: «Είναι υπέροχο που βρίσκομαι εδώ. Έχω ταξιδέψει σε πολλά μέρη σε όλο τον κόσμο και έχω παίξει σε σπουδαίους προορισμούς, όμως αυτό είναι πραγματικά ένα από τα καλύτερα μέρη για μένα. Έπαιξα σε όλα τα γήπεδα και είναι φανταστικά. Είχα επίσης την ευκαιρία να γνωρίσω τον πολιτισμό της περιοχής και μου άρεσε πολύ. Οι άνθρωποι είναι εξαιρετικά φιλικοί και, αν κάποιος αγαπά το γκολφ και θέλει να συνδυάσει τις διακοπές του με το παιχνίδι, η Costa Navarino αποτελεί τον ιδανικό προορισμό».

Το AEGEAN Messinia Pro-Am πραγματοποιήθηκε σε τρία από τα τέσσερα signature γήπεδα 18 οπών του προορισμού: The Dunes Course, The Hills Course και το International Olympic Academy Golf Course με χρηματικό έπαθλο €64.000. Στην επαγγελματική κατάταξη, νικητής αναδείχθηκε ο Alessandro Tadini (PGA Ιταλίας), ενώ μετά από έναν συναρπαστικό τριήμερο αγώνα, στην ομαδική κατηγορία, νικήτρια αναδείχθηκε η ομάδα του Emanuele Canonica (PGA Ιταλίας).

Ο Alessandro Tadini ανέφερε: «Είμαι πολύ χαρούμενος, γιατί είχε περάσει πολύς καιρός από την τελευταία φορά που έπαιξα τόσο καλά. Αυτό το pro-am είναι το μεγαλύτερο που έχω συμμετάσχει και πάντα χαίρομαι να επιστρέφω εδώ. Τα γήπεδα, η διοργάνωση, οι άνθρωποι, το φαγητό και τα ξενοδοχεία είναι όλα εξαιρετικά. Το αγαπώ αυτό το μέρος».

Οι συμμετέχοντες στο AEGEAN Messinia Pro-Am, το οποίο τελεί υπό την αιγίδα της Confederation of Professional Golf και έχει την υποστήριξη της Eλληνικής Ομοσπονδίας Γκολφ και της PGA Eλλάδας, είχαν την ευκαιρία να απολαύσουν πληθώρα ψυχαγωγικών δραστηριοτήτων, πολιτιστικών και γαστρονομικών προτάσεων και να ανακαλύψουν την αυθεντική Μεσσηνία. Για τη διαμονή τους επέλεξαν το ανανεωμένο The Westin Resort Costa Navarino. Eκτός από το διαγωνιστικό μέρος, η διοργάνωση περιλάμβανε ένα πρόγραμμα θεματικών εκδηλώσεων και την τελετή απονομής επάθλων. 

Tο AEGEAN Messinia Pro-Am προσελκύει κάθε χρόνο επαγγελματίες και ερασιτέχνες παίκτες από όλο τον κόσμο, με κάθε ομάδα να αποτελείται από έναν επαγγελματία και τρεις ερασιτέχνες, οι οποίοι αγωνίζονται για ατομικά και ομαδικά βραβεία. Από την πρώτη του διοργάνωση μέχρι σήμερα, το τουρνουά έχει υποδεχθεί 2.478 παίκτες από 39 χώρες.

Η AEGEAN αποτέλεσε τον ονομαστικό και κύριο χορηγό του τουρνουά. Χρυσοί χορηγοί της διοργάνωσης ήταν το Διεθνές Αεροδρόμιο Αθηνών, η Alpha Private Bank και η Korres.  Ασημένιοι χορηγοί ήταν οι: Pratt & Whitney, AerCap, Gallagher και Clyde&Co, Coca Cola Τρία Έψιλον, Adidas και Cellier, ενώ χάλκινοι χορηγοί ήταν η Vodafone και η Cenergy Holdings. Υποστηρικτές του τουρνουά ήταν οι: Urwantschky Jacobsen, Autohellas Hertz, TaylorMade, Kokotos Estate, La Cucina, TEKA Systems και M. Matt/Pensador Partner. Τέλος, η εταιρία Vourakis φιλοτέχνησε τα έπαθλα του τουρνουά, ενώ η XPENG Greece ήταν χορηγός του επάθλου ‘Hole-In-One’. 

Οι ημερομηνίες για το AEGEAN Messinia Pro-Am 2027 θα ανακοινωθούν εντός της χρονιάς. Περισσότερες πληροφορίες είναι διαθέσιμες στο www.aegeanmessiniaproam.com.


Πληροφορίες για τους συντάκτες
Σχετικά με την Costa Navarino 
H Costa Navarino είναι ο αειφόρος προορισμός υψηλών προδιαγραφών και βρίσκεται στη Μεσσηνία, σε ένα από τα πιο μαγευτικά παραθαλάσσια τοπία της Μεσογείου, με 4.500 χρόνια ιστορίας. Στην καρδιά της φιλοσοφίας της Costa Navarino είναι η ανάδειξη της Μεσσηνίας, με σεβασμό για το περιβάλλον, τις παραδόσεις και την τοπική κοινωνία. Αποτελείται από ξεχωριστές περιοχές ανάπτυξης, με ξενοδοχεία 5 αστέρων, ιδιωτικές κατοικίες, signature γήπεδα γκολφ και πλήθος δραστηριοτήτων για κάθε εποχή του χρόνου. Στο Navarino Dunes βρίσκονται τα ξενοδοχεία The Romanos, a Luxury Collection Resort, The Westin Resort Costa Navarino, καθώς και οι ιδιωτικές κατοικίες Costa Navarino Residences. Το Navarino Bay φιλοξενεί το Mandarin Oriental, Costa Navarino, το W Costa Navarino καθώς και τη Navarino Agora, έναν διαδραστικό χώρο με καταστήματα, εστιατόρια, θερινό σινεμά και πολιτιστικές εμπειρίες. Kαι στις δυο περιοχές λειτουργούν signature γήπεδα γκολφ, ενώ στο Navarino Hills βρίσκονται δύο ακόμα signature γήπεδα γκολφ.

Βρείτε μας στα Social media:
Facebook: www.facebook.com/CostaNavarinoGolf 
YouTube: www.youtube.com/costanavarino
Instagram: @costanavarinogolf

Για φωτογραφίες τύπου, επισκεφθείτε τη διεύθυνση  www.costanavarino.com/media-press/, password: Νestor    

Στοιχεία επικοινωνίας: COSTA NAVARINO GOLF: golf@costanavarino.com
Σχετικά με την AEGEAN

Η AEGEAN και η θυγατρική της, Olympic Air, μετέφεραν 17,3 εκατομμύρια επιβάτες το 2025 και προσέφεραν συνολικά 21 εκατ. θέσεις. Το πρόγραμμα δρομολογίων για το έτος 2026 περιλαμβάνει 260 απευθείας δρομολόγια, τακτικών και ναυλωμένων πτήσεων, σε 164 προορισμούς σε Ευρώπη, Μέση Ανατολή και Β. Αφρική, από και προς τις 7 βάσεις της εταιρείας στην Ελλάδα και το εξωτερικό με ένα στόλο 88 αεροσκαφών, μεταξύ των οποίων τα νέα Airbus 320 και 321 neo. 

Η AEGEAN είναι μέλος της STAR ALLIANCE, της μεγαλύτερης παγκόσμιας αεροπορικής συμμαχίας και βραβεύτηκε, για 14η συνεχή χρονιά και 15η φορά τα τελευταία 16 χρόνια, ως η καλύτερη περιφερειακή αεροπορική εταιρεία στην Ευρώπη από τα Skytrax World Airline Awards. 

Με ισχυρή διεθνή παρουσία, η AEGEAN ιδρύθηκε το 1999 και μέσα σε 26 χρόνια έχει εξελιχθεί στην μεγαλύτερη αεροπορική εταιρεία της Ελλάδας. Η εταιρεία είναι εισηγμένη στο Χρηματιστήριο από το 2007, ενώ o κύκλος εργασιών της ξεπέρασε το 2025 το 1,8 δις ευρώ. 

X: https://x.com/aegeanairlines
Facebook: https://www.facebook.com/aegeanairlines 
LinkedIn: https://www.linkedin.com/company/aegean-airlines 
Instagram: https://www.instagram.com/aegeanairlines/

